Arunachal Pradeş

Arunachal Pradeş yek ji dewletên Hindistanê ye ku li bakurê rojhilatê Hindistanê bicîh dibe. Berê wek herêmek dihate nasîn lê di 20ê reşemeha 1987ê de wek dewleteke federal hate pejirandin. Itanagar paytexta dewletê û her wisa mezintirîn bajêrê dewletê ye. Hidûdên dewletê li aliyê başûr; cînarê dewletên Hindistanê Assam û Nagalandê ye, li aliyê rojava cînarê Bûtan (dewlet)ê ye, li aliyê rojhilat cînarê Myanmarê ye û li aliyê bakur jî cînarê Çînê ye.

 Demografî 
çep|thumb|Zilamekê Nyishi yê bi cilên kevneşopî
Meriv dikare demografiya dewleta Arunachal Pradeş bi dûçûna taybetiyên eşîrî, zimanî, dînî û çanda madî dabeşî çend qisma bike; Li rojavayê herêm li nêzî hidûdê Bûtan xelkê Monpa ku bi zimanekî Tîbetî diaxivin hene, gelê Tanî ku bi eslê xwe gelekê Tîbetî ne li navenda dewletê dijîn, gelê Mishmi li rojhilatê herêma Taniyan dijîn, xelkên Tayî li hidûdê Myanmar û gelê Naga jî li başûrê dewletê her wisa li nêzî hidûdên Myanmarê dijîn. Her wisa li navberan van herêman de hinek çandên dualî hene wek Aka/Hruso/Miji/Sherdukpen ku hem dişibin Tîbetên bûdîst hem jî dişibin eşîrên herêma Tanî. Ji bo zêdekirin, li vê dewletê hinek gelên îzole jî hene; wek gelê Sulung

 Çavkanî 

Kategorî:Avabûnên 1987an li Hindistanê
Kategorî:CS1 maint: others
Kategorî:Dewlet û herêmên ku di 1987an de hatine avakirin
Kategorî:Koordînat li ser Wîkîdaneyê ye
Kategorî:Tîbet
Kategorî:Webarchive template wayback links